****

Szombathelyi Szivárvány Óvoda

2017/2018. nevelési év

munkájának értékelése

Készítette: Ganzerné Dávid Gabriella


Elfogadta: A nevelőtestület

OM azonosító: 036462

Szombathely, 2018. június 12.

9700 Szombathely, Deák Ferenc u. 39/a tel: 94/501-515

Óvodavezető: Ganzerné Dávid Gabriella



**Tartalomjegyzék**

1. Nevelési év munkájának értékelése

2. Mellékletek:

2.1. Beszámoló a Gyermekvédelmi munkáról

2.2. Beszámoló a Mozgáslehetőségek, mozgásépítés az epochális folyamatban

munkaközösség munkájáról

2.3. Beszámoló a Pedagógiai munkát segítő munkaközösség munkájáról

2.4. Beszámoló a Logopédiai munkáról

2.5. Beszámoló az Óvodavezető helyettes munkájáról

2.6. Beszámoló az Óvodai szolgáltatásokról

2.7. Beszámoló az Intézményi Önértékelésről

2.8. Beszámoló az „Ismerkedés a német nyelvvel” szolgáltatásról

2.9. Beszámoló a Helen Doron angol nyelv szolgáltatásról

3. Jegyzőkönyv a munkaterv értékelésének elfogadásáról

Az óvodai nevelőmunkánk az Óvodai nevelés országos alapprogramjára épülő és a 32/2012. (X.8) EMMI rendelet - a Sajátos nevelési igényű gyermekek óvodai nevelésének irányelvei - figyelembevételével a nevelőtestület által elfogadott és az intézményvezető által jóváhagyott - helyi óvodai pedagógiai programunk alapján folyik. Alapfeladatunk az alapító okiratban meghatározott óvodai nevelés, amely a gyermek neveléséhez szükséges, a teljes óvodai életet magában foglaló foglalkozások keretében zajlik.

**Bevezető helyzetelemzés**

A 2017/18-as nevelési évben a jogszabályi előírások, a vezetői program, az óvoda Pedagógiai Programja és az óvoda egyéb szabályozó dokumentumaink figyelembe vételével, a megelőző nevelési időszak értékelése alapján közösen összeállított éves munkatervben meghatározott célok és a hozzá kapcsolódó feladatok megvalósítására törekedtünk. Így közös értékek mentén, egységes nevelési elvek biztosításával folytattuk nevelési gyakorlatunkat. Hatékony kommunikációval és a feladatok arányos delegálásával biztosítottam a kitűzött célok megvalósítását.

**Összesített óvodai adatok:**

|  |  |  |
| --- | --- | --- |
| Óvoda megnevezése | Szombathelyi Szivárvány Óvoda | |
| Férőhelyeink száma: | 189 fő (csoportszobák alapterületéhez viszonyítva az Alapító Okirat szerint) | |
| Csoportok száma: | 7 csoport | |
| Csoportok létszáma: | Okt.1.  Sárga csoport: 23  Piros csoport: 24  Zöld csoport: 22  Kék csoport: 22  Fehér csoport: 23  Kék-sárga csoport: 23  Narancssárga csoport: 22 | Aug.31.  Sárga csoport: 23  Piros csoport: 24  Zöld csoport: 24  Kék csoport: 24  Fehér csoport: 23  Kék-sárga csoport: 22  Narancssárga csoport: 25 |
| Sajátos nevelési igényű gyermekek száma: | 6 fő SNI-s | |
| HH gyermek | 8 fő | |
| HHH gyermek | 2 fő | |
| Veszélyeztetett gyermek: | 1 fő | |
| Gyámság alatt álló gyermek: | 2 fő | |
| Rendszeres gyermekvédelmi kedvezményben részesül: | 10 fő | |
| Szülői nyilatkozat alapján térítésmentesen étkezők | 64 fő | |
| 3 vagy több gyermeket nevelő családban élők | 28 | |
| Diétás étrendet igénylő gyermek: | 4 fő | |
| Tartósan beteg | 3 fő | |

A tanév folyamán 7 gyermekcsoportban láttuk el nevelési feladatainkat. Az óvodai csoportok az átlagos létszámnak megfelelőek voltak.

|  |  |  |  |  |  |
| --- | --- | --- | --- | --- | --- |
| **Gyermeklétszám adatok alakulása a nevelési év folyamán** | | | | | |
| Gyermek-létszám okt.1. | Nevelési év közben kimaradt  (költözés) | Nevelési év közben kimaradt (egyéb ok) | Nevelési év közben felvett gyerek | Gyermek-létszám május 31. | Igazolatlanul hiányzott gyermekek száma |
| 157 | 2 | - | 12 | 167 | 1 |

A májusi beiratkozáskor 112 óvodában maradó gyermekhez jelentkezett további 39 gyermek. Ebből 7 volt az előfelvételis. Bölcsödéből jelentkezett 15 fő. Ebben az évben a körzetből érkezett 26 gyermek, más körzetből 14 gyermek. Szeptemberi induló létszámunk 141 fő volt. A tanév közbeni mozgások (költözködések) hatására év végére 155 lett az óvodai létszámunk. Csoportjaink továbbra is vegyes összetételűek voltak.

*Mulasztások:* óvodás gyermekeink - egy kivételtől eltekintve - rendszeresen jártak az év során óvodába, és az SZMSZ-ben meghatározottaknak megfelelően a szülő vagy kezelőorvos által igazolták a távollétüket.

Egy gyermek tartós igazolatlan hiányzása miatt a Gyámhatóság - jelzésünk alapján - eljárást kezdeményezett a szülőkkel szemben a Gyermekjóléti szolgálat bevonásával.

**A nevelési év rendje**

A nevelési év: 2017. 09. 01. – 2018. 08. 31-ig tart.

Az iskolai őszi- és tavaszi szünet idejére egy gyermek részére igényeltek óvodai ellátást, melyet ügyeletes óvodában biztosítottunk. A téli szünet idejére egy gyermek részére sem igényeltek óvodai ellátást, ezért fenntartói jóváhagyással az óvoda zárva tartott.

A nyári zárva tartás időpontja: 2018. július 23 - 2018. augusztus 17.

Erről a szokásos módon tájékoztattuk a szülőket.

A nyári időszakban 10 gyermeket fogadtunk az Szombathelyi Aréna Óvodából és 7 gyermekünk szülője kért óvodai ellátást az Aréna óvodában a nyári zárva tartásunk idejére.

Nyílt nap – szülői tájékoztató időpontja: 2018. április 10.

Új gyermekek szüleinek szülői értekezlet: 2018. június 14.

**Pedagógiai folyamatok intézményünkben**

*Tervezés:*

A különböző szintű éves intézményi tervek készítésekor szem előtt tartottuk, hogy az éves célok és feladatok meghatározásánál figyelembe vegyük az előző tanév mérési-értékelési eredményeit, tapasztalatait, valamint, hogy a célok és feladatok összhangban legyenek a Pedagógiai Program és a vezetői program cél és feladatrendszerével, reális ütemezésével. (éves munkaterv, munkaközösségi tervek, csoporttervek)

A nevelési év során a dokumentum ellenőrzés eredményeként megállapítható volt, hogy az intézmény különböző szintjein készült tervek megfeleltek ezen elvárásoknak

*Megvalósítás:*

Az éves intézményi tervek megvalósítása az ütemezésnek megfelelően megtörténtek, kisebb korrekcióra csak objektív okok miatt volt szükség (elsősorban időpontváltozások történtek).

*Ellenőrzés:*

A belső ellenőrzés és értékelés a pedagógiai programunkban kitűzött célok, feladatok megvalósítására valamint a munkavégzés egyéb területeire terjedt ki, meghatározott szempontsor alapján a pedagógusok és az alkalmazottak teljes körére.

Az intézményi tervek megvalósításának ellenőrzését az intézmény különböző szintjein az ellenőrzéssel megbízott felelősök végezték.

Belső ellenőrzést végeztek:

Óvodavezető

Óvodavezető helyettes

Munkaközösség vezetők

Az ellenőrzések eredményeiről, megállapításaikról dokumentáció készült.

*Értékelés:*

A pedagógiai folyamatok eredményességét a gyermekek fejlettségének időközönként mérése igazolja. Ebben a nevelési évben is elvégeztük a kialakult gyakorlatunknak megfelelően ezeket a méréseket

Az egyéni eredményekre alapozott csoport szintű mérési eredményeink intézményi összesítését az alábbi táblázatban tartalmazza:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Fejlesztési területek** | **Csoportok szerinti eredmények %-ban** | | | | | | | |
| Sárga | Piros | Zöld | Kék | Narancs | Kék-Sárga | Fehér | Össz. |
| Mentálhigiénés állapot | 90 | 90 | 82,5 | 84 | 83 | 84 | 90 | 86,2 |
| Lelki egészség | 87 | 87 | 72,5 | 63 | 76 | 82 | 78 | 77,9 |
| Finommotorika | 69 | 76 | 62,5 | 84 | 78 | 58 | 78 | 75,2 |
| Erkölcsi tulajdonságok | 87 | 90 | 68 | 68 | 80 | 78 | 78 | 78,4 |
| Érzelmi élet | 87 | 87 | 64 | 63 | 78 | 73 | 78 | 75,7 |
| Társas- és közösségi kapcsolat | 90 | 87 | 67 | 73 | 78 | 78 | 73 | 67,5 |
| Értelmi képességek | 87 | 90 | 73 | 78 | 70 | 78 | 90 | 80,8 |
| Mozgásállapot | 83 | 73 | 62,5 | 84 | 76 | 73 | 84 | 76,5 |
| Látásállapot | 90 | 78 | 57 | 90 | 76 | 73 | 90 | 79 |
| Hallásállapot | 90 | 82 | 73 | 78 | 80 | 83 | 87 | 81,7 |
| Beszédállapot | 83 | 73 | 62 | 68 | 60 | 73 | 68 | 69,5 |
| Játék | 90 | 78 | 67 | 68 | 76 | 90 | 87 | 79,4 |
| Matematika: | | | | | | | | |
| Forma azonosítás | 75 | 86 | 78 | 93 | 60 | 63 | 80 | 76 |
| Rész-egész | 75 | 68 | 83 | 92 | 60 | 74 | 75 | 75 |
| Térbeli tájékozódás | 49 | 70 | 73 | 89 | 38 | 61 | 80 | 66 |
| Halmazképzés, számosság | 67 | 73 | 69 | 98 | 49 | 67 | 73 | 71 |
| Formák, soralkotás | 74 | 83 | 75 | 98 | 64 | 60 | 70 | 75 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Környezet: | | | | | | | | |
| Auditív memória  ált. tájékozottság | 64 | 82 | 54 | 96 | 47 | 73 | 66 | 69 |
| Tájékozódás időben | 72 | 83 | 68 | 88 | 59 | 74 | 63 | 72 |
| Vizuális differencia | 70 | 80 | 59 | 93 | 52 | 75 | 63 | 70 |
| Fogalomértés, szerialitás | 77 | 87 | 66 | 89 | 59 | 76 | 63 | 74 |
| Gondolkodás, figyelem | 70 | 97 | 71 | 96 | 59 | 75 | 63 | 76 |

Pedagógus önértékelés:

Az éves önértékelési tervet a 2017/2018. nevelési év elején elkészítettük. Az önértékelési csoport feladatait a tanévben jelentkező feladatokhoz igazítottuk. Az értékeléshez az Oktatási Hivatal által működtetett informatikai rendszer nyújtott támogatást.

Az önértékelési munkatervben előírt feladatok az önértékelési szabályzatnak megfelelően megvalósultak.

Feladatainak eredményeiről készült beszámolóját az 1. sz. melléklet tartalmazza.

**Személyiség és közösségfejlesztés**

Gyermekvédelmi feladatok

Az óvodában a gyermekvédelmi feladatokat a gyermekvédelmi felelős koordinálta, aki munkáját a gyermekvédelmi törvényben meghatározottak alapján végezte, szoros együttműködésben az érintett családokkal, valamint a szakemberekkel.

Feladata volt:

* az óvodapedagógusok gyermekvédelmi munkájának segítése
* a szülők tájékoztatása azokról a lehetőségekről, személyekről, intézményekről, amelyekhez problémáik megoldása érdekében fordulhatnak
* családlátogatáson a veszélyeztető okok feltárása
* kapcsolattartás a Gyermekjóléti Szolgálat munkatársaival szükség esetén fogadó órák szervezése

Tehetséggondozás

Minden óvodapedagógus feladata, hogy felismerje és támogassa azokat a gyerekeket, akik valamilyen területen tehetséget mutatnak.

A különféle korcsoportos gyermekek kreativitásukat kamatoztatva rész vettek számtalan óvodán kívüli rajzpályázaton, ahol értékes nyereményekkel lettek gazdagabbak.

Részt vettünk különböző városi sport rendezvényeken. (zsinórlabda bajnokság, Derkovits-kupa, Bozsik foci)

A Donászy mesemondó versenyen óvónőnk második helyezést ért el.

Részt vettünk a Reményik Iskola által szervezett népdaléneklési versenyen, ahogy óvodásunk 1. helyezést ért el.

A Közlekedéstudományi Intézet illetve az Innovációs és Technológiai Minisztérium által szervezett „Biztonságos Óvoda Kupa” Nyugat-Dunántúli Régiós versenyén 1. helyezést ért el óvodánk 10 fős csapata.

**Esélyegyenlőséget szolgáló feladatok megvalósítása**

A sajátos nevelési igényű gyermekek nevelése

Óvodánk az alapító okiratban meghatározott területeken hátrányt mutató gyerekek integrálását folyamatosan megvalósítja. Ebben az évben 6 sajátos nevelési igényű gyermek ellátásáról gondoskodtunk intézményi keretek között. Az SNI-s gyermekek szakvéleményében meghatározott fejlesztéseket utazó gyógypedagógusok, logopédusok biztosították. A csoportban dolgozó óvodapedagógusok biztosították a gyermekek közösségbe való beilleszkedését, szociális magatartásuk fejlődését biztosították.

Esélyegyenlőséget szolgáló tevékenységeink

2017 szeptemberében az intézmény fejlesztő pedagógusa elvégezte a tanköteles korú nagycsoportosok iskolaérettségi szintfelmérését. A felmérés alapján az egyes gyerekeknél meghatározásra kerültek a fejlesztési területek, ez alapján a gyermek óvodapedagógusa a fejlesztő pedagógussal való konzultáció után 3 hónapos ciklusokra bontva egyéni fejlesztési tervet készített, amely alapján a gyermekek fejlesztésben részesültek. Az iskolai beíratás megkezdése előtt az érintett gyerekek iskolakészültségi szintjének vizsgálatát újra elvégeztük, és ez alapján, a szülővel történt egyeztetés után a szakvélemények kiállítása megtörtént.

A nevelési évben 3 alkalommal a Nevelési Tanácsadó pszichológusa közreműködésével lehetőséget biztosítottunk a szülők számára, hogy a gyermekükkel kapcsolatos kérdésekről konzultáljanak a szakemberrel.

Szociális hátrányok enyhítésére tett intézkedéseink

Az esélyegyenlőség biztosítása érdekében az óvodapedagógusok változatos módszereket, eszközöket alkalmaztak a hiányok kompenzálása érdekében. Közösségi programokat szerveztünk a nevelési év folyamán, ösztönöztük a szülőket ezeken az óvodai rendezvényeken való részvételre. Támogattuk a nevelési problémákkal küzdő családok gyermekeinek beilleszkedését a közösségbe. Lehetőséget biztosítottunk a városi, kulturális programokon való részvételükre.

**Belső kapcsolatok, együttműködés, kommunikáció**

Pedagógus továbbképzések:

Óvodánk pedagógiai munkája sikerének kulcsa a jól képzett és szakmailag elhivatott óvodapedagógusok, akik minőségi munkát végeznek, és együtt munkálkodnak közös céljaink megvalósításáért. Vezetői programom súlypontja, hogy támogassam munkatársaimat szakmai fejlődésükben. Ebben a nevelési évben is ösztönöztem őket önképzési és továbbképzési lehetőségek kihasználására. Támogattam az óvoda szakmai érdekeinek és saját érdeklődési körüknek megfelelő továbbképzéseken való részvételüket.

2017/2018. nevelési év során megvalósult képzések:

|  |  |  |  |  |
| --- | --- | --- | --- | --- |
| **Résztvevők száma** | | | **Finanszírozás** | **Képzés jellege** |
| **30 óra** | **120 óra** | **szakvizsga** |
|  |  | 1 fő | Önköltséges | „Mesepedagógia” |
| 1 fő |  |  | Térítésmentes | Testnevelés módszertani képzés  (Biró Andrea) |
| 1 fő |  |  | Térítésmentes | A szabad játék szerepe a hátrányos helyzetű gyermekek felzárkóztatásában”  (Kovács Etelka) |
| 2 fő |  |  | Önköltséges | „Így tedd rá” módszertani képzés  (Máté Ildikó, Sebestyén-Augmayer Petra) |

Minden óvodapedagógus eleget tett továbbképzési kötelezettségének, szakmai tudásuk biztosítéka az intézményi célok megvalósulásának

Az elkövetkező években szükséges a szakvizsgás pedagógusok számának növelése intézményünkben

Szakmai munkaközösségek működése

Pedagógiai munkánk szakmai kulcsszereplői a szakmai munkaközösségek. Működésük célja, hogy ösztönző műhelyei legyenek a pedagógusok kisebb közösségeinek, feladatuk, hogy megteremtsék az intézményen belüli horizontális tanulás lehetőségét.

Ebben a nevelési évben két szakmai munkaközösség működött óvodánkban:

1. Mozgáslehetőségek, mozgásépítés az epochális folyamatban
2. Pedagógiai munkát segítő munkaközösség

Munkaközösségi munka értékelése a 2. és a 3. sz. mellékletben található.

Óvodapedagógusok együttműködése

Az éves munkatervben az óvodapedagógus érdeklődésének megfelelően határoztuk meg az egyéni feladatokat, programok, rendezvények szervezését, lebonyolítását, felelősök kijelölését. A nevelési év végi önértékelésükben az óvodapedagógusok saját maguk értékelték feladatvállalásuk teljesítését.

Az óvodai programok, rendezvények eredményessége is bizonyította, hogy az együttműködés megfelelő az intézményen belül. A kollégák teljesítik a feladataikat, megosztják tapasztalataikat.

Kommunikáció

Az intézményen belüli információáramlásnak kiépített, jól működő gyakorlata van.

Ebben a nevelési évben 2 nevelőtestületi értekezletet (tanévnyitó és tanévzáró értekezlet) és 2 szakmai napot tartottunk.

Két nevelés nélküli munkanap időpontja és témái:

2017. november 17. – dr Garda Károly tartott előadást a Kneipp módszerről

2018. április 23. – Bajzáth Mária mesepedagógiai előadása

Az óvoda alkalmazottai számára alkalmazotti értekezleteket is tartottunk, ahol lehetőség nyílt véleményük megfogalmazására, együtt gondolkodásra.

**Az intézmény külső kapcsolatai**

Az intézmény jellegéből adódóan különös hangsúlyt fektetünk külső partnerekkel való kapcsolattartásra. Számunkra fontos, hogy a kapcsolattartás a partnerintézmények tekintetében mind szélesebb körű legyen.

Társintézmények:

Ebben a nevelési évben 4 általános iskolával volt együttműködési megállapodásunk (Paragvári Utcai Általános Iskola, Neumann János Általános Iskola, Brenner János Általános Iskola, Bercsényi Miklós Általános Iskola). Az együttműködésünk tartalmát az együttműködési megállapodás határozta meg, mely alapján közös rendezvényeken vettünk részt iskolába lépő gyermekeinkkel. A tervezett programok megvalósultak, melyek segítették intézményeink közötti sikeres kapcsolat fenntartását.

Szakmai szervezetek:

A Pedagógiai Szakszolgálat, és a Tanulási Képességeket Vizsgáló Szakértői Bizottság munkatársaival óvodánk fejlesztő pedagógusa tartotta ez évben a szakmai kapcsolatot. Az óvoda gyermekvédelmi felelőse folyamatos konzultációt folytatott a Pálos Károly Szociális Szolgáltató Központ és Gyermekjóléti Szolgálattal, Családsegítő Központtal. Rendszeres volt a kapcsolat a Védőnői Szolgálattal és az óvodai gyermekorvossal is.

Családdal való kapcsolatunk:

Óvodai nevelésünk a családi neveléssel együtt, a családi nevelést kiegészítve szolgálja a gyermek fejlődését. Ebben a nevelési évben törekedtünk a szoros partneri együttműködésre, miközben erősítettük a szülői közösséggel való intézményi kapcsolatunkat.

A beiratkozáskor, ha más pedagógiai szemponttal nem ütközik, figyelembe vettük a gyermekek csoportba sorolásakor a felmerülő szülői igényeket.

Támogattuk és teret biztosítottunk a szülői szervezetek működéséhez. A nevelési év során 3 alkalommal tartottak az érintettek SZK-értekezletet.

Szülői értekezletek, fogadó órák a csoportok szervezésében történtek az év folyamán, az éves munkatervben rögzítettek szerinti tartalommal.

Egyéb kapcsolataink:

Folyamatos munkakapcsolatban álltunk óvodánk fenntartójával, és a Köznevelési Gamesz-szal.

A gyermekprogramok kapcsán pedagógiai programunk részeként folyamatos partneri kapcsolatot ápoltunk helyi közművelődési intézményekkel (Agora Kulturális Központ, Gyermekek Háza, Bartók Béla Zeneiskola, Múzeumpedagógiai Programban résztvevő intézmények.

**Pedagógiai munka feltételei**

Tárgyi, infrastrukturális feltételek

Vezetői programomban megfogalmazottaknak megfelelően rövid és hosszú távon tűztem ki célokat, feladatokat a tárgyi feltételek biztosítása, fejlesztése terén. A tárgyi feltételek javítását Pedagógiai Programunk Eszközfejlesztési Terve, óvodapedagógusi igények, csoportlátogatások alkalmával gyűjtött saját tapasztalataim, valamint az anyagi források (saját forrás, fenntartói támogatás, pályázat) adta lehetőségekhez mérten terveztük és valósítottuk meg, szem előtt tartva, hogy ezek a fejlesztések támogassák a pedagógiai célkitűzéseink megvalósulását, valamint biztonságos, esztétikus környezetet nyújtsanak az óvodahasználók számára.

*Megvalósult fejlesztések*:

* csoportszobai játékkészlet bővítése
* mozgásfejlesztő eszközök beszerzése
* udvari hinták alatti gumiburkolat kialakítása
* játéktároló kisház beszerzése
* udvar kavicsozása
* fehér csoport falburkolatának korszerűsítése, csoportszoba kifestése
* emeleti gyermeköltöző és előtér burkolatának cseréje
* csoportszobai függönykarnisok cseréje
* bejárati kapura biztonsági kapucsukó szerkezet felszerelése
* óvodatitkári iroda felújítása
* lépcsőház, folyosó festése

Az előírásoknak megfelelő a zavartalan intézményi működés érdekében megállapodási szerződés alapján álltunk kapcsolatban a következő szolgáltatókkal a rendszeres karbantartási, felülvizsgálati feladatok elvégzésére:

* SIBA Hungária Biztonságtechnikai KFT.
* Vasi Vesta Kft. tűzvédelmi munkatársai
* Megvéd Szakértői Iroda Kft.- munkavédelmi szakemberei
* Selejtezés, leltározás felelőse: Ganzerné Dávid Gabriella a Szombathelyi Köznevelési GAMESZ belső ellenőrének bevonásával
* Hemaped Kft. – óvoda orvosi feladatok
* Török és Társa Kft.- Foglalkozásegészségügyi szerződés

Személyi feltételek:

Az óvodapedagógusok és a nevelőmunkák végzők száma, végzettsége megfelelt a törvényi előírásoknak.

|  |  |
| --- | --- |
| Óvodapedagógusok engedélyezett álláshelyeinek száma | 15 fő |
| Ténylegesen alkalmazott óvodapedagógusok szám, ebből 2 fő gyakornok 26 órában | 15 fő |
| Intézményvezető | 1 fő |
| Intézményvezető helyettes | 1 fő |
| Fejlesztő szakvizsgázott óvodapedagógus | 1 fő |
| Óvodai munkaközösség vezető | 2 fő |
| Utazó logopédus | 1 fő |
| Utazó gyógypedagógus heti két alkalommal | 1 fő |
| Német nyelvoktatással foglalkozó óvónő | 1 fő |
| Angol nyelvoktatással foglalkozó óvónő | 2 fő |
| Pedagógiai asszisztens | 2 fő |
| Dajka | 7 fő |
| Óvodatitkár | 1 fő |
| Karbantartó - udvari munkás | 1 fő |

Az idei nevelési évben a személyi feltételeink adottak volta a minőségi munkavégzéshez. Törekedtünk a gyermekcsoportokban a személyi állandóság biztosítására, hogy az együtt dolgozó óvodapedagógusok és dajkák harmonikusan egészítsék ki egymást.

A 15 fő óvodapedagógusból az év elején 3 munkatársnő dolgozott határozott idejű kinevezéssel, majd a nyugdíjba vonulók távozásával 2 óvodapedagógus határozatlan idejű kinevezést kapott. 1 óvodapedagógus Gyes-en levő munkatársnőt helyettesített.

A nevelési évben 3 gyakornok óvodapedagógusunk volt, akik első, második, illetve a Kjt. szerinti harmadik gyakornoki évüket töltötték. A Kjt. szerinti gyakornokunk 2018 márciusában sikeres belső gyakornoki vizsgát tett. A másik gyakornok óvodapedagógus tekintetében a vizsga halasztását kellett kérnünk az OH-tól, mert nyelvvizsga hiányában nem felelt meg a követelményeknek. Sajnos a halasztott időpontig sem tudta teljesíteni a követelményeket így a munkaviszonya a nevelési év végén megszűnt.

A következő nevelési évre egy kolléganő sem kérte a minősítését.

Ebben a nevelési évben egy óvodapedagógus kérte a nyugdíjazását, a nők 40 év szolgálati jogviszonya után járó nyugdíjazási lehetőséggel élve.

Lakóhelyváltozás miatt a nevelési év végén 1 óvodapedagógus kérte munkaviszonyának megszüntetését.

A következő nevelési év fontos feladata lesz a humánerőforrás biztosítása óvodapedagógus munkakörben.

**Az intézményi Pedagógiai Program céljainak érdekében megvalósított tevékenységek:**

* A hatályos törvények, rendeletek betartásával az óvoda törvényes működésének biztosítása, a biztonságos óvoda megteremtése, a gyermeki-, szülői-, alkalmazotti jogok érvényesítése megvalósult.
* A gyermekek mindenekfelett álló érdekeinek tiszteletben tartásával a nyugodt és kiegyensúlyozott légkör biztosított volt.
* Törekedtünk az óvoda jó hírnevének megőrzésére, melyhez nélkülözhetetlen tartjuk a szakmailag felkészült nevelőtestület és a lelkiismeretesen dolgozó, pedagógiai munkát segítő kollektívát.
* A Pedagógiai Program megvalósítása érdekében magas szintű minőségi munkavégzésre törekedtünk.
* Kiemelten kezeltük a partnerközpontúságot és szakmai együttműködést.
* A gyakornok óvodapedagógusok támogatása a gyakornoki szabályzatban megfogalmazott elvek alapján valósult meg.
* Az óvoda működését szabályozó dokumentumainak (SZMSZ és mellékletei, Házirend, Szabályzatok) egységes értelmezése, jogszabályi elvárásokhoz való igazítása megtörtént, gyakorlati megvalósítása folyamatban van.
* Nagy hangsúlyt fektettünk a szervezet szakmai színvonalának további erősítésére.
* A munka arányos elosztását és működtetését konszenzussal alakítottuk ki.
* A Pedagógiai Programban megfogalmazott célok eléréséhez való folyamatos közelítés, a nevelési feladatok, mint óvó-védő, szociális, személyiségfejlesztő feladatok minőségileg biztosított és fejlesztett feladatainak elvégzése megjelent a mindennapi tevékenységek tervező, szervező, megvalósító folyamataiban.
* Az intézményi önértékelés, a tanfelügyeleti ellenőrzés, illetve a pedagógusminősítés jogszabályoknak és a belső szabályzóknak megfelelő működtetése megtörtént. Ezeken a területeken a vezetői funkciók alkalmazása megfelelő volt.
* A folyamatos szakmai önképzés, a hatékony, korrekt vezetői munka biztosított volt.
* Nagy figyelemmel kísértük az intézmény működése érdekében a rendelkezésre álló források folyamatos számbavételét, illetve fejlesztését, a pályázati lehetőségek szélesebb körű feltérképezését, kiaknázását a forrásbővítés érdekében.

Szombathely, 2018. augusztus 21. Ganzerné Dávid Gabriella

óvodavezető

****

**Esélyegyenlőségi és Gyermekvédelmi beszámoló**

**2017/2018. nevelési év**

Készítette:

Sebestyén-Augmayer Petra,

Gyermekvédelmi felelős

Elfogadta:

Szombathelyi Szivárvány Óvoda

nevelőtestülete

Az óvoda felvételi körzete nem változott, továbbra sem jelentős a körzeten kívüliek és a vidéki gyermekek aránya. Salköveskút község felvételi körzetéből 1 gyermek látogatja óvodánkat.

A 2017/2018-as nevelési évre történő óvodai jelentkezéskor az intézményünkbe jelentkező minden körzetes és körzeten kívüli gyermeket fel tudtuk venni.

Az év elején felmértem a hátrányos és halmozottan hátrányos gyermekek létszámát.   
A kimutatást a nevelési évben folyamatosan nyomon követtem, frissítettem.   
Táblázatba gyűjtöttük Bognár Izabella óvodatitkárunkkal a rendszeres gyermekvédelmi támogatásban részesülők, nagycsaládosok, jövedelem alapján ingyen étkezők névsorát is.

Létszámadatok

|  |  |  |
| --- | --- | --- |
|  | 2017. október 1. | 2018. május 31. |
| Gyermekek létszáma | 159 fő | 165 fő |
| Hátrányos helyzetű gyermekek száma | 5 fő | 9 fő |
| Halmozottan hátrányos helyzetű gyermekek száma | 2 fő | 2 fő |
| Gyámság alá helyezett gyermekek száma | 2 fő | 2 fő |
| Rendszeres gyermekvédelmi támogatásban részesülők | 9 fő | 10 fő |
| Nagycsaládosok | 31 fő | 28 fő |
| Jövedelem alapján ingyen étkezők | 67 fő | 67 fő |

A rendszeres gyermekvédelmi támogatással, ingyen étkezők listájával kapcsolatos nyilvántartást óvodánk titkára rendszerezi, koordinálja.

Nyomon követtem a hátrányos helyzetű, illetve halmozottan hátrányos helyzetű gyermekek igazolt és igazolatlan hiányzásait. A távol maradásokat az esetek nagy százalékában orvos igazolta, egy-egy alkalmat pedig a szülő.

|  |  |
| --- | --- |
| Éves hiányzási átlag | |
| Hátrányos Helyzetű gyermekek | 22% 🡪38 nap |
| Halmozottan Hátrányos Helyzetű gyermekek | 33,8% 🡪58nap |

Az év folyamán a veszélyeztetett helyzetű, védelembe vett gyermekek között volt változás.

|  |  |
| --- | --- |
| Védelembe vett gyermekek száma | |
| 2017. október 1. | 4 fő |
| 2018. május 31. | 3 fő |

Négy gyermekről van tudomásunk ennek kapcsán, egy fiúról és három lányról. A nevelési év második felében egy gyermekről lekerült a védelembe vétel, de a továbbiakban különös figyelmet szentelünk a megsegítésükre, támogatásukra. Lehetőséget biztosítottunk kollégáimmal a fogadóórákra, a szülőkkel való eredményes együttműködés érdekében.

Kiemelt figyelmet fordítottunk óvodapedagógus kollégáimmal és az óvodavezetővel a nevelési év folyamán mindegyik gyermekre. Az esetek többségében a szülők együttműködőek, megértők és segítőkészek voltak. Elfogadták az óvoda segítségét, észrevételeit. Probléma esetén telefonon konzultáltunk, feljegyzést készítettünk vagy személyes megkeresés során váltottunk információt a Pálos Károly Gyermekjóléti Szolgálat munkatársaival, annak érdekében, hogy az adott gyermek, illetve családja a megfelelő segítséget kapja a felmerülő problémára.

|  |  |
| --- | --- |
| **Segítségnyújtás területei** | |
| Egészségügyi, mentálhigénés problémák | 1 fő |
| Hiányzások | 5 fő |
| Magatartás problémák | 1 fő |
| Szülő-Gyermek-Pedagógus kapcsolattartási konfliktusok | 3 fő |
| Családi körülmények | 2 fő |

Két gyermek kapcsán tettük a legtöbb (heti, havi) jelzést a Pálos Károly Gyermekjóléti Szolgálat felé. Az egyik kisfiúnak súlyos magatartás problémái vannak, ami megnehezítette a csoport nyugodt érzelem gazdag légkörének kialakítását, beszéde obszcén. Magatartása agresszív. Értelmi képességei életkorától messze elmaradottak. Pszichológus és gyógypedagógusi segítséget kértünk. Felvettük a kapcsolatot a gyermekpszichiátriával, ezenkívül a Vadaskert Gyermek-És Ifjúságpszichiátriai Kórház És Szakambulanciával. A szülő mindenesetben látszólag együttműködő volt.

A másik esetnél a szülő rendszeres felszólítása ellenére sem látogatta a gyermek az intézményünket. Ezért védelembe vétele megtörtént. A nevelési év folyamán 134 napot igazolatlanul hiányzott. A kislány sajátos nevelés igényű, aki hosszan tartó hiányzása miatt a törvényben előírt fejlesztést sem tudta megkapni.

**Az iskolakészültségi szint mérései, értékelései**

2017. szeptemberében az intézmény fejlesztő pedagógusa elvégezte a tanköteles korú nagycsoportosok iskolaérettségi szintfelmérőjét. A felmérés alapján az egyes gyerekeknél meghatározásra kerültek a fejlesztendő területek, ez alapján a gyermek óvodapedagógusa a fejlesztő pedagógussal való konzultáció után 3 hónapos ciklusokra bontva egyéni fejlesztési tervet készített, mely alapján a gyermek fejlesztést kapott.

Az iskolai beíratás megkezdése előtt az érintett gyermekek iskolakészültségi szintjének vizsgálatát újra elvégeztük és ez alapján az óvoda nevelőtestülete és a szülővel történő egyeztetés alapján megtörtént a szakvélemények kiállítása.

**Óvoda-iskola átmenet**

Tanköteles korú gyermekek száma: 56 fő, ebből 1 gyermek HHH

Iskolai tanulmányait megkezdi 30 gyermek, ebből 1 HHH-s gyermek


Óvodai szakvélemény alapján óvodában marad 20 gyermek

Járási Szakértői Bizottság szakvéleménye alapján 6 gyermek

Folyamatosan részt vettem az Esélyegyenlőségi Munkaközösség összejövetelein, foglalkozásain, gyermekvédelmi konferenciákon.

Munkám során mindig figyelemmel kísértem a gyermekvédelemmel kapcsolatos törvényi változásokat, erről kollégáimat is tájékoztattam.

Az elvégzett tevékenységekről, értekezletekről külön dokumentációt, feljegyzéseket készítettem.



****

**Mozgáslehetőségek, mozgásépítés az epochális folyamatban munkaközösség beszámolója**

**2017/2018. nevelési év**

Készítette:

Őr Marianna,

munkaközösség vezető

Az oktatási nevelési évben, megtekintettük egymás,/óvodapedagógusok/ csoportjaiban, a hétköznapok során, a mindennapi epochális programunk, mozgásfejlesztési lehetőségeit.

Testnevelés, vizuális tevékenység, matematika és környezetismeret epochában.

Érvényesültek az óvodapedagógusok egyéni, speciális sajátosságai, különbözőségei. A nevelési célokat sajátos módszerekkel, eszközökkel valósították meg. Tapasztalataik ismereteik szerint, csoportunk gyermek összetétele szerint, válogatták alkalmazták módszerereiket, eszközeiket és egyéni sajátosságok figyelembevételével támasztották meg a játéktevékenységekben megvalósítandó, nevelési célokat. A vegyes korcsoport kihívásainak figyelembevételével, alkalmazkodtak a speciális kihívásokhoz. A játék szituációkban, a sikerorientáltság érvényesült. A nagymozgás kivitelezés, korcsoport szerinti megvalósítás, finommotorikai lehetőségek gazdag tárházának kihasználásával, építettek csoportjaikban a gyermekek mozgásállapotát, párhuzamosan kognitiv képességeiket, és beszédállapotukat. Interaktív módon alkalmaztatták a gyermekek tudását, és egyéni tapasztalással bővítve, gazdagítva ismereteiket. A gyermeki érvelés, becslés, összehasonlítás, párkeresés, mérés megvalósításával, alkalmaztatásával, lehetőséget kaptunk, a megjelölt nevelési oktatási céljaink minél sokrétűbb megvalósításához. Az óvodapedagógusok felismerték ,saját és egymás munkájában is a kihívások sokrétűségét, problémahelyzetek megoldásának sokféleségét, akadályozó tényezők előfordulásának meglétét, azokhoz választott, nevelési elvekre épült megtámasztásokat. A helyszínek adta, eszközszükséglet fontosságának szerepét is megtapasztalva, megbeszéltük annak jelentőségét. Az idő fontosságát, a gyermekek fizikális, pszichikális állapotának és nevelési oktatási cél megvalósításnak függvényét. Hangsúlyoztuk, a fáradékonyság, érettség, versenyszellem, győzni akarás, veszteni tudás, empátia, várakozás, eszköz megosztás, életkornak megfelelő meglétét, és hiányát, ennek figyelembevételével a foglalkozások feldolgozandó anyagához szükséges, előzetesen már meglevő tapasztalatok ismeretét.

Saját tevékenységeinkben tapasztaltuk, a munkaközösség célkitűzéseinek megvalósulását. Saját kihívásaink, óvodapedagógus társaink megoldásai, együttesen építettek saját tudásunkat, illetve hívta fel a figyelmet, a lehetséges buktatók, nehézségek, kihívások helyes értelmezésére, megoldások gazdag tárházára.

Szombathely, 2018. május 31.

Őr Marianna

munkaközösség vezető

MUNKAKÖZÖSSÉG 2017-2018.

Mozgáslehetőségek, mozgásépítés az epochális nevelési folyamatban

|  |  |  |  |  |  |  |
| --- | --- | --- | --- | --- | --- | --- |
| **Nevelési cél, feladat** | **Tevékenység** | **Ideje** | **Helyszín** | **Tartalma/Anyaga** | **Óvodapedagógus** | **Résztvevők** |
| Kézállás előgyakorlatának kivitelezése, képesség és alkalmasság szerint, különböző talajon, eszközön. Finommotorika, nagymozgás.  Foly.építés, fejlesztés. | Testnevelés | 2017.12.12. | Tornaterem | Függés bordásfalon,  karikával (kézi) gimnasztikai gyakorlat,  differenciált kézállás előgyakorlása,  kiscsikó rugdalózás padon, padra támasz, ugrás,  „ki a házból” játék,  sántaróka. | Őr Marianna | Nagy Dóra  Kovács Fanni  Kovács Etelka  Kovács Tamara  Szabó Zoltánné |
| Finommotorikai tevékenységben tudás alkalmazása papírból – síkban.  vizuális technikák végzésével (vágással-ragasztással), szín-forma nagyság konstanciák fejlesztése, memória, kreativitás fejlesztése, problémamegoldás. | Vizuális tevékenység | 2018.01.10. | Fehér csoport | Matematikai tudás alkalmazásával síkmértani formák vágása,  soralkotása, differenciálása, memória, kreativitás szerint. | Simon-Németh Kinga | Kovács Tamara  Szabó Szilvia  Kovács Fanni  Szabó Zoltánné  Őr Marianna  Sebestyén-Augmayer Petra  Nagy Dóra |
| Finommotorikai tevékenység folyamatában halmazképzés, számosság, azonos-különböző differenciálása, sorozatok kivitelezése.  Cselekedtetésben – térben. | Matematika epocha | 2018.04.26. | Piros csoport | Több-kevesebb-ugyanannyi, hosszabb-rövidebb-ugyanolyan,  10-es számkörben számolás, halmazképzés,  becslés,  mérés. | Kovács Fanni | Kovács Tamara  Máté Ildikó  Simon-Németh Kinga  Szabó Zoltánné  Nagy Dóra  Őr Marianna  Ganzerné Dávid Gabriella |
| Finommotorikai tevékeny-ségben ismeretbővítés, tudás alkalmazása, rendszerezés, differenciálás, szókincsbővítés, vizuális-auditív memória, építés, rendszerező  Interaktív | Környezet-ismeret epocha | 2018.05.03. | Fehér csoport | Háziállatokról már megszerzett ismeret alkalmazása,  új ismeretszerzés (lakóhely, táplálkozás, gabonák), tulajdonságaik,  állathangok felismerése. | Biró Andrea | Kovács Fanni  Szabó Zoltánné  Őr Marianna  Németh Orsolya  Nagy Dóra  Simon-Németh Kinga |

****

**Pedagógiai munkát segítő munkaközösség beszámolója**

**2017/2018. nevelési év**

Készítette:

Máté Ildikó,

munkaközösség vezető

A pedagógiai munkát segítő munkaközösség 4 alkalommal dolgozott együtt a környezetismeret epocha óvónőinek részvételével (7 fővel).

Óvodánkban is fiatalodik a nevelőtestület (folyamatos a nyugdíjba lépő kollégák száma) az újonnan érkező pályakezdőkkel meg kell ismertetnünk az epochális program előnyeit, módszereit, a gyakorlati megvalósítás fortélyait.

A munkaközösségben az elméleti ismeretátadást igyekeztünk felváltani gyakorlati házi bemutatókkal. Arra buzdítottuk a kollégákat, hogy merjék felvállalni, hogyan valósítják meg a gyakorlatban (a mindennapokban) az epochális keretek között az ismeretszerzést, ismeretátadást, az egyéni differenciálást, képességfejlesztést. Továbbá arra is késztetést kaptunk, hogy merjünk megújulni, ne féljünk új dolgokat kipróbálni, motiváltak maradjunk.

Célul tűztük ki, hogy az egymástól való tanulás valóban segíti pedagógiai munkánk színvonalának emelését, pozitív személetmódot formál, bővíti szakmai ismereteinket, rávilágít erősségeinkre, önbizalmat ad a szülői, gyermeki igények kielégítéséhez.

A munkaközösségi megbeszélések továbbá segítették a nehézségek, negatív szakmai, pedagógiai tapasztalatok átbeszélését, feldolgozását.

Szombathely, 2018. május 31.

Máté Ildikó

munkaközösségvezető

Pedagógiai munkát segítő munkaközösség éves értékelése 2017/2018.

|  |  |  |  |  |  |
| --- | --- | --- | --- | --- | --- |
| **A foglalkozás ideje** | **Témája** | **Helyszín** | **Feladatai** | **Módszerei** | **Sikerkritériumok** |
| 2017.10.18. | Drámajátékok az epochában | Nevelői iroda Vezeti:  Máté Ildikó, mk.vezető | - a drámajátékok sokrétű alkalmazásának megismerése  - elméleti ismeretek bővítése (drámajátékok fajtái) | - előadás  - beszélgetés  - bemutatás  - cselekedtetés  - dramatizálás | - pedagógiai munkánk színesítése  - önképzésre, motiváltságra serkentés  - ötlettár bővítése, megújulásra serkentés |
| 2017.11.21. | Közlekedés epocha – helyszíni tapasztalatszerzés | Buszpályaudvar és környezete  Vezeti:  Biró Andrea | - a gyermeki aktivitás megjelenése helyszínen  - az ismeretátadás formái, módszerei a helyszínen  - helyszínelés nehézségei, előnyei (következtetések, reflexiók) | - bemutattatás  - megfigyelés  - beszélgetés  - értékelés | - egymástól való tanulás érvényesülése  - gyakornoki munka segítése (az epochális tanulási forma megismertetése) |
| 2018.02.15. | Tél – ismeretek rendszerezése | Kék-sárga csoport  Vezeti:  Baranyainé Péter Tímea | - játékosság, interaktivitás megvalósulása  - komplexitás érvényesítése  - a téma változatos feldolgozásának bemutatása | - bemutattatás  - megfigyelés  - beszélgetés  - értékelés | - gyakornoki munka segítése  - pedagógiai szakmai fortélyok eltanulása (bánásmód, empátia, motiváltság) |
| 2018.04.19. | Állatok epocha – ötletbörze (módszer eszköz) | Nevelői iroda Vezeti:  Máté Ildikó, mk.vezető | - az állat epocha megvalósításának változatosabb formái, módszerei, eszközei  - egyéni képességfejlesztésre törekvés a munkalapok készítésekor (differenciálás) | - gyűjtőmunka  - beszélgetés  - bemutatás | - ötlettár bővítése, majd kipróbálása  - önképzés |

****

**Logopédiai munka értékelése**

**2017/2018. nevelési év**

Készítette:

Vörös Andrea

logopédus

A tanév elején végzett szűrés alkalmával az iskolába induló 42 gyerek közül 28 beszédhibás gyermeket találtam.

Közülük szeptembertől 19 gyermek részesült logopediai ellátásban, 2 fő (beszédállapotukra tekintette) intenzív fejlesztést kapott. A tanév során 1 fő másik óvodába ment át., 1 fő februártól SNI ellátás keretében részesült logopediai fejlesztésben. A tanköteles korúak közül további 2 gyermek, ill. az óvodát kezdő 3 évesek közül 1 gyermek (beszédindítás) részesült még logopediai fejlesztésben.

Valamennyien heti két alkalommal vettek részt a foglalkozásokon

Az óvodában heti 10 óra logopediai fejlesztést tartottam.

A fejlesztésben részt vett gyermekek közül:

2 fő kimaradt

1 fő nem javult

8 fő keveset javult

5 fő részben javult

5 fő lényegesen javult

1 fő tünetmentes

Az elmúlt tanévhez hasonlóan év elején (közös szülői értekezlet, logopediai füzetbe ragasztott tájékoztató) jeleztem a szülőknek, hogy az eredményes logopediai fejlesztés egyik alappillére az ő cselekvő közreműködésük.

Sok gyermeknél nem volt tetten érhető az otthoni gyakorlás. Ráadásul a gyermekek többségének füzete, könyve állandóan a szekrényükben volt, vagyis haza sem vitték. Több gyermek esetében személyes megbeszélésre is sor került, sőt írásban is jeleztem a gyakorlás szükségességét.

Úgy érzem, ebben a tanévben a szülők még kevésbé voltak gyermekeik segítségére a hangjavításban. Több gyermek megy úgy iskolába, hogy hangzócserével, vagy torzan ejtett hangzókkal beszél, ami sajnos az írás-olvasás eredményes elsajátításának is akadálya lesz.

Szombathely, 2018. június 11.

****

**Az óvodavezető helyettes éves munkatervének értékelése**

**2017/2018. nevelési év**

Készítette:

Németh Orsolya

óvodavezető helyettes

Második éve végzem óvodavezető helyettesként a helyettesi feladatokat.Feladataim az éves munkatervem alapjám végeztem.

A nevelési év során több alkalommal a pedagógiai asszisztensekkel és a nevelőmunkát segítő dajkákkal munkaértekezleten beszéltük meg a munkakörükkel kapcsolatos feladatokat és a nevelési évben esedékes teendőiket

Munkájuk ellátása közben minden esetben pontosan be kell tartaniuk a baleset- és munkavédelmi előírásokat

* tisztítószerek tárolása és helyes használata
* takarítás során betartandó balesetvédelmi szabályok
* elektromos eszközök és berendezések használata
* szerszámok és eszközök használata

Tájékoztatást kaptak az éves ellenőrzés rendjéről, melyben ügyeltünk ezeknek az előírásoknak a fokozott betartására

Féléves értekezleten ismételten felhívtam a figyelmet a táppénz és a szabadságjelentés határidejének pontos betartására, valamint egyeztettünk a ránk váró feladatokról

**Havonta ismétlődő feladataim a tanév során a következők voltak:**

* Táppénz és szabadság jelentése a KIRA-ba
* Az éves ellenőrzési tervben meghatározottak szerinti ellenőrzések elvégzése és dokumentálása
* Szabadságok nyilvántartása
* Munkafegyelem ellenőrzése

**Időszakonkénti feladataim voltak:**

* Az éves selejtezés és leltározás előkészítése és lebonyolítása
* Helyettesítések megszervezése
* Nyári szabadságolási terv elkészítése
* Óvodai ünnepek, programok koordinálása
* Egészségügyi feladatok ellenőrzése

Szombathely, 2018, június 18.

****

**Beszámoló az óvodai szolgáltatásokról**

**2017/2018. nevelési év**

Készítette:

Ganzerné Dávid Gabriella

óvodavezető

Szolgáltatások 2017/2018

|  |  |  |
| --- | --- | --- |
| **Úszás** | Induló létszám:  2017.10.01 | Záró létszám:  2018.05.30 |
| Oktató neve: Németh Gergő | 28 fő | 25fő |
| Időpont: 2017.09.25-2017.12.08 |  |  |
| **Korcsolya** |  |  |
| Oktató neve: Vargyas Krisztina | 16 fő | 14 fő |
| Időpont: 2017.12.06-2018.02.14 |  |  |
| **Zeneovi** |  |  |
| Oktató neve: Baranyai Ákos | 42 fő | 40 fő |
| Időpont: Kedd: 15:00-15.:45 |  |  |
| **Hittan** |  |  |
| Oktató neve: Szabó Ágota | 7 fő | 7 fő |
| Időpont: Hétfő: 15.00-15.30 |  |  |
| **Szivacskézilabda** |  |  |
| Oktató: Horváth Barbara | 30 fő | 27 fő |
| Időpont: Hétfő: 15.15-16.45 |  |  |
| **Tánc** |  |  |
| Oktató: Gombkötő Balázs | 22 fő | 17 fő |
| Időpont: Péntek: 15:00-15:30 |  |  |
| **Vízmű SC Úszás** |  |  |
| Oktató: Tejes Péter | 4 fő | 4fő |
| Időpont: 2017.10.02-12.04 |  |  |
| **Vízmű SC Úszás** |  |  |
| Oktató: Tejes Péter | 2 fő | 2 fő |
| Időpont: 2018.01.08.-2018.03.12 |  |  |
| **Vízmű SC Úszás** |  |  |
| Oktató: Tejes Péter | 9 fő | 9fő |
| Időpont: 2018.04.09.-2018.06.18 |  |  |
| **Angol 1. csoport** |  |  |
| Oktató: Bíró Andrea | 10 fő | 10 fő |
| Időpont: Kedd: 14:30-15:00 |  |  |
| **Angol 2. csoport** |  |  |
| Oktató: Szabó Szilvia | 8 fő | 8 fő |
| Időpont: Szerda: 14:30-15:00 |  |  |
| **Angol 3. csoport** |  |  |
| Oktató: Baranyainé Péter Tímea | 9 fő | 9 fő |
| Időpont: Csütörtök: 14:30-15:00 |  |  |
| **Német** |  |  |
| Oktató: Simon-Németh Kinga | 7 fő | 7 fő |
| Időpont: Csütörtök: 15:00-15.30 |  |  |

****

**Önértékelési csoport**

**éves értékelése**

**2017/2018. nevelési év**

Készítette:

Baranyainé Péter Tímea

csoportvezető

**Önértékelési csoport**

**éves értékelése**

**2017-2018.**

Az intézmény neve: Szombathelyi Szivárvány Óvoda

Székhelye: 9700 Szombathely, Deák F. u. 39/A

Intézményvezető: Ganzerné Dávid Gabriella

A munkacsoport tagjai: Baranyainé Péter Tímea

Németh Orsolya

Simon-Németh Kinga

Somogyiné Komora Gabriella

Az intézményi önértékelési program munkatervében előírt feladatok az önértékelési szabályzatnak megfelelően megvalósultak.

A feladatok végrehajtásért felelős tagok:

* Baranyainé Péter Tímea, dokumentumelemzések, adatrögzítés
* Németh Orsolya, interjúk
* Simon-Németh Kinga, csoportlátogatások
* Somogyiné Komora Gabriella, kérdőívek

A pedagógus önértékelésben résztvevő kollégák:

* Biró Andrea
* Sebestyén-Augmayer Petra

Az önértékelések a törvényi előírásoknak és időpontoknak megfelelően lezajlottak.

Szombathely, 2018. augusztus 17.

****

**Beszámoló**

**„Ismerkedés a német nyelvvel” szolgáltatásról**

**2017/2018. nevelési év**

Készítette:

Simon-Németh Kinga

óvodapedagógus

**„Ismerkedés a német nyelvvel”**

**Értékelés a 2017/2018-as nevelési évről**

A nyelvi óra helye: Szivárvány Óvoda

A nyelvi óra ideje: 2017. október 01-től, csütörtök délutánonként 15:00-15:30-ig

Az órát tartó óvodapedagógus neve: Simon-Németh Kinga

Az órán résztvevő gyermekek száma: 7 fő

Az előző tanévekhez hasonlóan a nyelvi órák október 1-jével kezdődtek. A hét csütörtöki napján, délután 15:00-15:30 óráig.

Az idei tanévben hét kisgyermek járt a csoportba, mely kezdő csoport volt. A csoportba 4 fiú és 3 kislány járt. Ebben a tanévben nem volt jellemző a betegségek miatti hiányzás. Ezért folyamatosan, kiegyensúlyozott tempóban tudtam haladni a betervezett anyaggal. A gyermekek nagyon érdeklődőek, fegyelmezettek voltak az órákon. Játékos formában, sok szemléltető eszközzel és különböző mozgásokkal egybekötve próbáltam elsajátíttatni a soron következő anyagot. Az órák felépítésére különösen nagy gondot fordítottam. Az óra elején minden alkalommal új ismeretek átadására törekedtem, majd utána az előző órák anyagából ismételtünk. Fokozottan figyeltem a helyes kiejtésre, melyet sok gyakorlással rögzítettünk. A gyermekek kivétel nélkül hamar elsajátították az új ismereteket és játszották a már ismerteket.

A tanév anyagának részletes tartalma:

Október: bemutatkozás, köszönés

október havi szavak, kifejezések gyakorlása, ismétlése

November: játékok, állatok

november havi szavak, kifejezések gyakorlása, ismétlése

December: család, ünnepek (Mikulás, Karácsony)

december havi szavak, kifejezések gyakorlása, ismétlése

Január: testrészek

január havi szavak, kifejezések gyakorlása, ismétlése

Február: tisztálkodás

február havi szavak, kifejezések gyakorlása, ismétlése

Március: étkezés, terítés, születésnap

március havi szavak, kifejezések gyakorlása, ismétlése

Április: színek, irányok, számok

április havi szavak, kifejezések gyakorlása, ismétlése

Május: ismeretek rögzítése, ismétlése:

bemutatkozás, testrészek, tisztálkodás, étkezés, ételek, evőeszközök,

játékok, állatok, nyár

május havi szavak, kifejezések gyakorlása, ismétlése

A gyermekek érdeklődésének, figyelmének, az órákon való aktív részvételének köszönhetően az előre betervezett éves anyagot sikerült elsajátítaniuk.

Szombathely, 2018. június 28.

Simon-Németh Kinga, óvodapedagógus

****

**Beszámoló**

**a Helen Doron angol nyelv**

**szolgáltatásról**

**2017/2018. nevelési év**

Készítette:

Szabó Szilvia

óvodapedagógus

Foglalkozások időpontja: minden hét szerda délután 14:30

Foglalkozások száma: heti 1 alkalom

Csoport szintje: haladó

Csoport létszám: 8 fő

Az elmúlt nevelési évben három kis létszámú csoportban tartottuk az angol nyelvi foglalkozásokat. Mindhárom csoport ugyan az a tematika szerint haladt, melyet a Helen Doron módszer alapján Bogdán Csilla nyelvoktató állított össze. Ez a tematika illeszkedett a Polly Tells Tales munkafüzethez és CD-hez, melyhez idén először DVD-t is kaptak a gyerekek. Így otthon is bármikor nézhették és hallgathatták a nyelvi anyagot.

Az év során fokozatosan növeltük a szó és tudásanyagot a különböző témákhoz kapcsolódva.

Minden témához tartozik egy dal és egy koreográfia is.

A főbb témák a következők voltak:

* Mozgásformák
* Állatok
* Testrészek
* Bútorok
* Ételek
* Járművek
* Színek
* Írószerek
* Számok

Csoportomban a gyerekek egyik kedvenc játéka a memória játék (memory game), a másik pedig a székfoglaló (Sit on a chair) volt. Szívesen vettek részt a foglakozásokon és a nevelési év végére szinte mindenki bátran megszólalt angol nyelven is Úgy vélem sikerült az angol nyelvet közelebb hozni a gyerekekhez és az interaktív foglalkozások által a későbbiekben talán szívesebben és könnyebben tanulják az angol nyelvet

Szombathely, 2018. június 29.